Plac'h
Plac'hed zo unan eus ar gerioù a vez graet eus ar maouezed e brezhoneg.

Da gentañ holl e vez graet ar ger eus un den yaouank a zo benel e reizh, dizimez peurvuiañ. Da neuze eo enebet ar ger 
 ouzh paotr, un den yaouank a zo gourel e reizh; komzet e vez eus plac'hed ha paotred, pe eus paotred ha merc'hed kenkoulz all, rak implijet e vez merc'hed e-lec'h plac'hed ken aes ha tra;
 ouzh maouez, ur ger a vez graet eus ar plac'hed pa vezont koshoc'h hag en oad da zimeziñ, 
 hag ouzh gwreg, pa vezont dimezet.

Met graet e vez gant ar ger ivez eus ne vern pe zen a reizh venel, bugel, krennardenn, maouez, gwrac'h.

Ar plac'h yaouank el lennegezh 
Stank e kaver ar ger el lennegezh. Kaoz a vez alies eus

 ar garantez etre paotr ha plac'h, tud yaouank neuze hag amourouzien, hag an darempredoù etrezo diouzh o renkadoù er gevredigezh. Pa veze ret d'ar plac'hed dimeziñ hervez c'hoant o zud e save bec'h a-wechoù.
 ar plac'h yaouank klañv, hag ar garantez dibosupl

Kanaouennoù 
Meur a ganaouenn a zo diwar-benn ar plac'hed, evel "Ar plac'h iferniet". Stank int e Gwerziou Breiz Izel.

Ar plac'h yaouank hag ar marv 
Dodenn ar plac'h a vez tizhet gant ar marv a zo fonnus e lennegezhioù ar bed, pa vez skeudennet an dislavar splann etre un den glan ha diglok he buhez. En Europa e vez anavezet mat planedennoù krijus Antigon hag Ifigenia, kondaonet d'ar marv evit saveteiñ o broioù ha diwar abegoù politikel koulz hag abegoù relijiel.

E sonioù-pobl hag er c'hontadennoù e vez kaoz eus plac'hed a gav gwelloc'h dezho en em lazhañ eget bezañ palforset.

Alban Berg en deus savet ur c'h -Concerto evit ar violoñs e koun ur plac'h aet da anaon, Manon Gropius.

Oberennoù lennegel gant plac'hed evel penn tudennoù

Kontadennoù 
 Ar plac'h he zogig bihan, ur gontadenn-bobl
 Alis e bro ar Marzhioù, ur gontadenn gant Lewis Caroll
 Ar plach gant an alumetez hag Plac'hig vihan ar mor, kontadennoù gant Hans Christian Andersen

C'hoariva 
 Romeo and Juliet, gant Shakespeare, diwar-benn karantez daou zen yaouank

Romantoù 
 Lolita, ur romant gant Vladimir Nabokov, diwar-benn ur grennardenn ez eo douget un den war an oad dezhi.
 Marcel Proust : À la recherche du temps perdu
 Henry de Montherlant : Les jeunes filles

Oberennoù brezhonek
Plac'h an Erc'h, gant Aourel Korneg, embannet gant TES. 
Ar Plac'h he c'hoef raden, kanaouenn gant Gilles Servat.
Plac'h Landelo, kanaouenn gant Gilles Servat.

Liverezh
Plac'h he zog ruz
Plac'h he ferlezenn

Ar plac'h er relijionoù 
Er relijionoù, meur a zoueez o deus stumm ur plac'h : Atena hag Artemis, an doueezed gwerc'h e mitologiezh ar C'hresianed. Atena a oa skeudenn ar plac'h speredek, ha brezelourez, pa oa Artemis, doueez ar chase hag ar werc'hded.

Er relijion gristen e weler, ur plac'h, ar Werc'hez Vari, o tont da vezañ mamm en ur chom gwerc'hez.

Yezh

Sterioù all 

Meur a ster zo d'ar ger c'hoazh. Talvezout a ra evit :

 ur vatezh, un tamm evel e saozneg gant maid (pe e galleg gant fille e-barzh fille de salle, fille de ferme);
 ur plac'h yaouank, pe e vije ur bugel bras pe e vije ur grennardez, met n'eo ket ur vaouez deuet,
 ur plac'h yaouank, ha n'eo ket ur wreg, ur vaouez dimezet, tre evel paotr yaouank eta,
 ur vaouez, ha netra ken, hep derc'hel kont eus an oad : paotred ha plac'hed a c'hall bezañ yaouank pe kozh. Ur plac'h kozh zo evel ur vaouez kozh eta (gwelout Jules Gros, TBP II, p. 416)

Gerioù deveret 
 plac'hig (plac'hedigoù el liester): ur plac'h yaouankik, ur bugel pe ur grennardenn
 plac'heta : mont da glask plac'hed
 plac'hetaer : gwaz pe baotr o plac'heta
 plac'hetaerez : merc'h pe vaouez o klask plac'hed, hag a blij dezhi ar plac'hed.

Gerioù ha troiennoù gant plac'h pe baotr enno 
 plac'h ar gêr, evel paotr ar gêr
 plac'h-moc'h, evel paotr-moc'h
 plac'h nevez, evel paotr nevez
 plac'h-saout, evel paotr-saout
 plac'h he c'hof, evel paotr e gof, a blij dezhi debriñ
 plac'h yaouank kozh, evel paotr yaouank kozh

Gerioù all 
 plac'h-ti
 plac'h-tiegezh
 plac'h yaouank (gant ster an danvez-pried)
 paotr-plac'h
 plac'h-eured
 plac'h fall

Tro-lavar 
 Bezañ plac'h a-walc'h: bezañ rust un tamm, sec'h, kalet, un tamm drouk. Gwelout: Bezañ paotr a-walc'h.

Paotrez 
Paotrez zo unan eus ar gerioù brezhonek a vez graet ouzh ur plac'h yaouank.

Implijet e vez ar ger paotrez er rannyezhoù na implijont ket ar ger plac'h (pe neuze evel matezh hepken, evel e brezhoneg Leon alies).

Diwar ar ger-se e teu ar ger paotrezenn, a dalv kement ha "plac'hig", pe "plac'h vrav".

Gwelout ivez 

 Plac'hed er c'hrennlavaroù

Daveoù 
 Geriadurioù brezhonek
 Levrioù Jules Gros
 Martial Ménard. Alc'hwez Bras ar Baradoz Vihan pe Geriahudur ar Brezhoneg. An Here, 1995. ISBN 2-86843-160-7

Sell ivez ouzh 
 Artemis
 Atena
 Dimezell
 Gwerc'hded
 Itron
 Nimfezed
 Matezh

Livadurioù

Skeudennoù 

Merc'hed
Yaouankiz